Rino Serra/Le fior dël mal/061


LXI. A na sgnora créola 
Ant ël pais përfumà che 'l sol a carëssa, 
L'hai conossù, sot un baldachin d'erbo 'mporporà 
E 'd palmissi dova a pieuv an sj'euj tristëssa, 
Na sgnora créola da l'anciarm ignorà. 

L'ha 'l carnagi spali e càud; la brun-a 'ncantatris 
E ampòsta 'l còl a le nobij manere; 
Granda e svicia marciand coma na cassatris, 
Sò soris l'é tranquil e j'uciade sincere. 

Se andèisse, madama, al ver pais ëd la glòria, 
An sël bòrd ëd la Sënna o dla vërda Lòira, 
Bela, degna 'd soagné ij pì bej castej, 

Voj farìe, al ripar d'arfugi ombros discrèt, 
Giché 'nt ël cheur dij poeta mila sonèt, 
Rendend-je s-ciav pì 'd vòsti nèir con j'euj vòsti bej. 

Rino Serra
Leteratura piemontèisa
Baudelaire